Michael Chang

Michael Te-pei Chang (s. 22. helmikuuta 1972) on yhdysvaltalainen tennispelaaja. Hän voitti miesten kaksinpelimestaruuden Ranskan avoimessa turnauksessa vuonna 1989 ollessaan vain 17-vuotias.

Myöhemmin Chang ylsi finaaliin Ranskan avoimissa 1995 sekä Australian ja Yhdysvaltain avoimissa 1996. Osana yhdysvaltalaista maajoukkuetta hän voitti Davis Cupin 1990 ja World Team Cupin 1993. 

Chang on kristitty amerikankiinalainen. Hän vetäytyi ammattilaisuraltaan vuonna 2003 ja tuli valituksi International Tennis Hall of Fameen vuonna 2008.

Amerikankiinalaiset
Yhdysvaltalaiset tennispelaajat
Vuonna 1972 syntyneet
Elävät henkilöt